આ ઉપરાંત રાજ્ય સરકારોએ પણ મોટાં અને નાનાં શહેરોના દરેક વિસ્તારોમાં આવાં મશીનો લગાવવાની જવાબદારી લેવી જોઇએ. ખાસ કરીને બાળકો અને યુવાનોના સારા સ્વાસ્થ્યની જવાબદારી જે તે રાજ્ય સરકારની ગણાય છે. આ મુદ્દે હર્ષવર્ધને જણાવ્યું હતું કે ભવિષ્યમાં આવી બાબતમાં જીપીએસ આધારિત એવી ટેક્નોલોજી વિકસાવવામાં આવે કે જેથી દૂધમાં કેટલી મિલાવટ થઇ છે તે જાણી શકાય અને આવાં મશીનોને ઝડપથી ઉપયોગમાં મૂકવાં જોઇએ. જ્યારે લોકો સ્વાર્થમાં અંધ બનીને બીજાનો વિચાર કર્યા વિના તેમના સ્વાસ્થ્ય સાથે ચેડાં કરી રહ્યા હોય ત્યારે હવે માત્ર નવી ટેક્નોલોજી વિકસાવી આવી પ્રવૃત્તિ અટકાવી શકાય તેમ છે.